Zimbabwe se Mugabe sê hy wil aftreePres. Robert Mugabe van Zimbabwe Vir die eerste keer het Robert Mugabe (92), president van Zimbabwe, gesê hy wil aftree. Hy het nie ŉ tydlyn gestel wanneer hy wil aftree nie, maar hy het gesê Zimbabwe is in ŉ finansiële krisis en dat hy wil aftree, maar dat hy dit “behoorlik” wil doen. Dit is nie duidelik wat hy met “behoorlik” bedoel het nie. Mugabe het nog altyd volgehou hy sal nooit aftree nie en dat hy in sy amp sal sterf. Hy het die naweek ŉ groep mense toegespreek wat betrokke was in die 1970’s oorlog teen ŉ wit minderheidsregering, en aanvoer die staat, wat hulle nie kan finansier of sy staatsamptenare betyds kan betaal nie, skuld hulle geld. Mugabe het gesê hy glo hy het nou die Engelse en Amerikaners verslaan, en dat hy verstaan dat tye moeilik is in Zimbabwe. “Ons is in ŉ kritieke tyd… vir ŉ regimeverandering.” Dit was nog nooit duidelik wat Mugabe en die regerende Zanu PF bedoel wanneer hul na ŉ “regimeverandering” verwys nie, aangesien die Engelse min finansiële belang in Zimbabwe het en die Amerikaners “zero politieke en ekonomiese belang in Zimbabwe”, het ŉ senior westelike diplomaat vandeesweek gesê. Mugabe sê gereeld aan sy ondersteuners dat Zimbabwe het nog onontginde finansiële rykdom, maar dit is nie wat plaaslike geoloë en ander analiste sê nie. “Daar was ŉ tyd, ŉ paar jaar gelede, toe Zimbabwe belangrik gelyk het, dat dit ŉ kraghuis in die streek kan wees, maar daardie oomblik is lankal verby, en nou is dit moeilik om enigiemand te kry wat kan voorspel hoe hy sy skuld gaan terugbetaal, selfs met ŉ nuwe leierskap, laat staan nog om buitelandse beleggers te lok,” het ŉ finansiële analis in Harare gesê, wat anoniem wou bly. “Daar is geen sogenaamd onontginde minerale nie. Die beste geleenthede is ŉ paar, goed bestuurde klein myne, maar niks groot nie.” Hy het ook bevraagteken waarom enigiemand met alternatiewe sou kies om in Zimbabwe te bly, aangesien daar ŉ tekort aan water en elektrisiteit is. “Daar is deesdae niks om enigiemand na Zimbabwe te lok nie. Dit is nie ŉ gemaklike of aantreklike plek om te bly nie.” Zanu PF het gesê Mugabe sal sy beste kandidaat wees vir die verkiesing in 2018 en dat hy eers in 2023 sal aftree, wanneer hy 99 is. Mugabe het vier maande gelede aan sy vriend, Cephas Msipa, gesê hy sal nooit aftree nie. Mugabe erken dat daar faksies binne Zanu PF is, maar dat hulle met die volgende verkiesing weer sal saamstaan. Veteraan Zimbabwiese politieke analis Brian Raftopoulos sê die kans dat die gefraktureerde opposisie die volgende verkiesing sou wen, is skraal. Zimbabwe is só arm dat dit hoofsaaklik nie meer enige kontant wat die land gebruik, Amerikaanse dollar, het nie. ŉ Nuwe geldeenheid genaamd Bond Notes sal later vandeesweek bekend gestel word in sommige uitvoerders se bankrekeninge.